**NÁVOD NA POUŽITIE CYKLISTICKEJ PRILBY SCOTT**

ČÍTAJTE POZORNE

Táto prilba bola vyvinutá výhradne pre cyklistov. Nie je vhodná pre jazdcov na mopedoch, motocykloch ani na žiadne iné účely. Ak má helma štítok CPSC, potom je v súlade so štandardnými bezpečnostnými požiadavkami americkej Komisie pre bezpečnosť spotrebiteľských výrobkov. Ak je vaša helma označená CE, znamená to, že zodpovedá nariadeniu EU 2016 / 425 pre PPE kategórie II. Podľa normy EN 1078 : 2012 nepresahuje maximálne zrýchlenie tejto prilby pri náraze 250 g.

**• I. ÚVOD**

Pozorne si prečítajte pokyny týkajúce sa nasadenia, používania, skladovania, starostlivosti, čistenia a bezpečnosti prilby. Táto prilba je založená na najnovších technológiách, aby bola zaručená maximálna ochrana. Tieto pokyny sú dôležitou súčasťou výrobku a je nutné si ich uchovať na budúce použitie. Intenzívne testy zaručujú, že prilby SCOTT sú v súlade s rôznymi predpismi medzinárodných bezpečnostných štandardov v oblasti tlmenia nárazov, rozbitia a poškodenia skeletu. Príslušné bezpečnostné štítky a upozornenia nájdete na vnútornej strane prilby.

• **II. BEZPEČNOST**

Prečítajte si nasledujúce upozornenia:

* Zamýšľané a rozumne predvídateľné použitie tejto helmy je len : bicyklovanie. NIE JE URČENÁ NA POUŽITIE V MOTO ŠPORTE, NA MOPED ANI NA INÉ ÚČELY.
* Táto prilba, a cyklistické prilby obecne, je vyrobená tak, aby bola pri náraze čiastočne zničená a absorbovala tak energiu nárazu, a tým hlavu ochránila. Prilbu je preto nutné po silnom náraze vymeniť a znehodnotiť, i keď nepozorujete žiadne viditeľné poškodenie. Majte takisto na pamäti, že ostré predmety môžu preraziť materiál prilby.
* Žiadna prilba nemôže ochrániť nositeľa pred všetkými zraneniami pri všetkých nehodách, najmä pri zrážkach s motorovými vozidlami. V závislosti na sile nárazu môže i nehoda vo veľmi nízkej rýchlosti spôsobiť vážne zranenie či smrť.
* Táto prilba slúži na ochranu hlavy. Nechráni pred zraneniami krku, chrbtice ani iných častí tela, ktoré môžu byť nehodou postihnuté.
* Neupravujte ani neodstraňujte žiadnu z pôvodných častí prilby žiadnym spôsobom, ktorý je v rozpore s odporúčaním spoločnosti SCOTT. Vystavenie slnku môže spôsobiť vyblednutie farieb. Spoločnosť SCOTT Sports SA nezodpovedá za škody a straty spôsobené nesprávnym použitím. Niektoré z prilieb SCOTT sú vybavené odnímateľným šiltom. Systém zaisťuje, že sa clona (šilt )v prípade pádu alebo iného nárazu okamžite odpojí. Pripevnenie šiltu žiadnym spôsobom nepoškodzuje materiál prilby.
* Prilbu by nemali nosiť deti pri lezení alebo podobných aktivitách, pretože tu existuje riziko uškrtenia remienkom prilby.
* Tento produkt má obmedzenú životnosť a na optimálnu bezpečnosť odporúča SCOTT výmenu za tri (3) roky od dátumu nákupu. Spoločnosť SCOTT nenesie zodpovednosť za škody spôsobené používaním prilby, ktorá mala byť už vymenená.
* Tento výrobok nie je hračka. Je to športové vybavenie a je vyrobené a určené na šport.

• **III. NASTAVENIE SPRÁVNEJ POLOHY PRILBY NA HLAVE**

UCHYTENIE HELMY

Helmy SCOTT sú navrhnuté tak, aby - ak správne sedia - optimálne chránili a v prípade nehody zostali bezpečne uchytené na hlave. Ak máte možnosť, vyskúšajte rôzne veľkosti a vyberte tú, ktorá vám na hlave sedí najpevnejšie a najpohodlnejšie. Umiestnite prilbu na hlavu vodorovne tak, aby jej predná hrana bola posadená nízko a helma tak chránila čelo. Nikdy nemajte prilbu posunutú do tyla a obnažené čelo. Na správne usadenie a funkciu musíte spraviť nasledujúce úpravy polohy, s prilbou v správnej pozícii.

**NASTAVENIE DELIACICH SPON NA UPEVŇOVACÍCH PÁSIKOCH**

Aby ste nastavili pásiky a deliace spony do správnej polohy, postupujte takto:

• Nízkoprofilové deliace spony: pásik je možné posúvaním spony upraviť podľa potreby. Pásiky vychádzajúce z prilby posúvajte deliacou sponou najprv odzadu a potom smerom dolu k pracke. Na oboch stranách upravte pásik rovnako, aby helma skutočne dobre sedela.

• Otváracie deliace spony: deliaca spona sa dá otvoriť. Posúvajte pásiky otvorenou sponou, dokiaľ nedosiahnete požadovanú pozíciu. Potom sponu zavrite.

• Základné deliace spony: keď nemáte nízkoprofilové ani otváracie deliace spony, postupujte podľa nasledujúcich pokynov a posúvajte pásiky štandardnými deliacimi sponami.

• Platí pre všetky upevňovacie pásiky: deliace spony by mali byť umiestnené v pozícii pod a mierne pred ušami. Pásiky by nemali viesť cez uši.

Pásiky na oboch stranách prilby by mali byť nastavené rovnako, s deliacimi sponami pod a mierne pred ušami.

Ak nemajú pásiky medzi týmito dvomi stranami rovnakú dĺžku, je možné ich zrovnať zatiahnutím pásika na jednu či druhú stranu pomocou držiaka vzadu na prilbe.

**NASTAVENIE PÁSIKA POD BRADOU**

Pri nosení prilby musí byť pásik pod bradou vždy zapnutý na pracku a pevne utiahnutý. Po nastavení správnej veľkosti podbradového pásika skontrolujte, že je jeho voľný koniec prevlečený a zaistený gumovým O-krúžkom. V opačnom prípade sa môže pásik uvoľniť, čím ohrozí usadenie a bezpečnosť prilby. Skontrolujte, že podbradový pásik máte blízko hornej časti krku. Ak je pásik usadený len na kraji brady, pravdepodobnosť, že helma pri nehode spadne z hlavy, je vyššia.

• Prilba Split Plus | BHEL1901 : Magnetická pracka ponúka celý rad výhod, ako napr. možnosť jednoduchej obsluhy v rukaviciach. Aby ste mali istotu, že je pracka správne zapnutá, postupujte podľa pokynov vyobrazených nižšie. Hneď ako magnetickú pracku zapnete, skúste rýchlo potiahnuť za remienok pod bradou. Ak sa pracka uvoľní, nebola správne zapnutá. Pokračujte, po kedy pracka nezostane pevne zapnutá.

• Platí pre všetky podbradové pásiky: všetky zodpovednostné nároky, ktoré vzniknú na základe nedodržiavania pokynov pre nastavenie prilby a jej použitie, vysvetlených v bode 3, sú vylúčené.

**• IV. POUŽITIE UPÍNACIEHO SYSTÉMU (AK HO VAŠA PRILBA MÁ)**

SCOTT ponúka v svojich prilbách rôzne upínacie systémy. Pri správnom nastavení zaisťujú bezpečné a pohodlné uchytenie prilby na hlave. Ak je vaša helma vybavená upínacím systémom, nižšie nájdete pokyny, ako ho správne nastaviť, aby helma sedela bezchybne.

• Všetky upínacie systémy: otočte mechanizmom nastavovacieho systému vzadu na prilbe v smere hodinových ručičiek, aby ste helmu dotiahli tesnejšie a proti smeru hodinových ručičiek, aby ste ju uvoľnili. Po nastavení systému by mala helma na hlave sedieť bezpečne a pohodlne.

**NASTAVENIE VÝŠKY U UPÍNACÍCH SYSTÉMOV SOLO A MRAS**

Typ vašej prilby a jej upínací systém zistíte na www.scott-sports.com alebo na pôvodnej krabici od prilby. Nastavenie zadnej časti upínacieho systému do správnej výšky je zásadné. Továrenské nastavenie vyhovuje väčšine používateľov, napriek tomu niektorým jazdcom bude lepšie fungovať jedna z dvoch zostávajúcich pozícií. Nastavenie správnej výšky zadnej časti ovplyvňuje takisto výšku (usadenie) prednej časti prilby na hlave.

• Upínací systém MRAS alebo SOLO: Ak vaša prilba obsahuje upínací systém MRAS alebo SOLO, môžete jeho výšku nastaviť zmenou pozície systému v mieste spojenia s helmou. Jednoducho rozpojte (pevným ťahom) ramená upínacieho systému smerom zo strán helmy a vsuňte ich do horného alebo dolného otvoru.

• Upínací systém HALO: Ak je vaša helma vybavená upínacím systémom HALO, potom výšku nastavíte ľahko, keď si helmu nasadíte na hlavu. Ak helma nesedí pohodlne, keď je upínací systém v strednej pozícii, posuňte zadnú časť systému hore alebo dolu a nastavte do požadovanej výšky. Celkom máte na výber z 3 pozícií. Uistite sa, že obe ramená upínacieho systému sú bezpečne zacviknuté v prilbe.

• **V. KONTROLA USADENIA PRILBY**

Pred používaním prilby skontrolujte, že sedí správne a upínacie pásiky sú správne nastavené. Dostatočne utiahnite pásik pod bradou, aby prilba sedela pevne. Dajte si prilbu na hlavu (A) a pohľadom do zrkadla skontrolujte, že prilba sedí správne.

Kontrola usadenia prilby: uchopte prilbu obomi rukami, zatiaľ čo ju máte pevne posadenú na hlave, a otočte s ňou doľava a doprava. Ak prilba sedí správne, pohne sa len minimálne alebo vôbec. Ak sa hýbe príliš, vráťte sa k bodu 3 a 4 a zopakujte kroky, ktorými upravíte usadenie prilby.

Kontrola pásikov: uchopte prilbu obomi rukami, zatiaľ čo ju máte pevne posadenú na hlave, a pokúste sa ju dať dolu, že ju silou budete tlačiť dopredu a dozadu. TOTO JE DÔLEŽITÉ ! Ak sa vám podarí prilbu posunúť dopredu tak, že vám bráni vo výhľade, alebo dozadu tak, že je čelo obnažené, potom nesedí správne. V tomto prípade sa vráťte späť do bodu 3 a 4 a zopakujte kroky, ktorými upravíte usadenie prilby.

UPOZORNENIE! Ak nemôžete nastaviť prilbu tak, aby vám sedela bezchybne, podľa bodu 5, POTOM HELMU LÁSKAVO NEPOUŽÍVAJTE! Zvoľte inú veľkosť alebo model prilby.

• **VI. PRILBY S CLONOU**

Niektoré modely prilby SCOTT sa dodávajú s odnímateľnými clonami (šiltmi). Keď chcete šilt z prilby odobrať, postupujte takto:

• U HELMY SCOTT FUGA PLUS | BHEL1703 odoberte šilt zatiahnutím zo stredu smerom nahor.

BUĎTE OPATRNÍ: NEPOKÚŠAJTE SA odobrať šilt ťahom uprostred. Mohli by ste tým poškodiť prilbu i šilt. Na opätovné pripnutie nastavte šilt do stredu a zatlačte späť do helmy.

• U OSTATNÝCH HELIEM so šiltom ho odoberte ťahom za oba konce smerom z otvorov na zacviknutie.

BUĎTE OPATRNÍ : NEPOKÚŠAJTE SA odobrať šilt ťahom uprostred. Mohli by ste tým poškodiť prilbu i šilt. Keď chcete šilt znovu nasadiť, umiestnite ho na prilbe do stredu a zatlačte držiaky šiltu späť do úchytov.

• **VII. STAROSTLIVOSŤ A ČISTENIE**

Prilbu čistite jemnou handričkou alebo špongiou, teplou vodou a jemným mydlom.

VAROVANIE: Prilby sú vyrobené z materiálu, ktorý môže byť zničený mnohými bežnými čistiacimi prostriedkami. Nebezpečné sú najmä rozpúšťadlá alebo čistiace prostriedky s obsahom ropných látok. Tie môžu prilbu poškodiť do takej miery, že jej ochranná schopnosť sa vážne naruší. Poškodenie často nie je viditeľné. Spoločnosť SCOTT Sports nenesie zodpovednosť za žiadne škody spôsobené nevhodným čistením.

**• VIII. PREPRAVA A SKLADOVANIE**

Pri preprave alebo skladovaní majte prilbu v mäkkom vaku dodávanom v krabici, v ktorej ste prilbu zakúpili. Po každom použití nechajte prilbu vyschnúť na vzduchu a potom ju uložte na chladné suché miesto. Vysoké teploty môžu prilbu poškodiť. Na priamom slnku sa môžu tmavé obaly alebo kufre automobilov rozohriať tak, že teplo prilbu poškodí. Prilby poškodené teplom poznáte podľa nerovného povrchu alebo povrchu s „pľuzgiermi“.

Vystavenie slnku môže spôsobiť vyblednutie farieb. Spoločnosť SCOTT Sports SA nezodpovedá za škody a straty spôsobené nesprávnym skladovaním.

**• IX. PREDAJ A HOMOLOGÁCIA**

**PREDAJ**

Za vývoj a komerčnú distribúciu v EU a celosvetovo zodpovedá : SCOTT Sports SA, Route du Crochet 11, CH-1762 Givisiez.

Distribúcia USA : SCOTT USA Inc., 651 West Critchlow Drive, 84404 Ogden, USA.

Distribúcia v Austrálii / na Novom Zélande : Sheppard Industries Limited, PO Box 62 067, Auckland, Nový Zéland.

Distribúcia v EU a vo svete okrem USA, Austrálie a Nového Zélandu : SSG (Európa) Distribution center SA, PED zone C1, Rue du Kiell 60, 6790 Aubange, Belgicko.

Všetky informácie súvisiace s dovozom sú dostupné na www.scott-sports.com/company/distributors

**HOMOLOGÁCIA**

Všetky vyhlásenia o zhode sú dostupné na www.scott-sports.com/conformity

EU nariadenia: tieto produkty SCOTT vyhovujú ustanoveniam a bezpečnostným požiadavkám európskeho nariadenia EU 2016 / 425 o osobných ochranných prostriedkoch (PPE, kategória II). Certifikácia EU: ITALCERT, oznámený subjekt č. 0426, v. le Sarca 336-20126, Miláno, Taliansko. Certifikované v súlade s: EN 1078 : 2012

Smernice USA: cyklistické prilby SCOTT sú v súlade s ochrannými opatreniami a bezpečnostnými požiadavkami americkej Komisie pre bezpečnosť spotrebiteľských výrobkov. Certifikácia: Southern Impact Research Center, LLC, 304 Dunavant Drive, Rockford, TN 37860

Smernice AUS / NZ: Cyklistické prilby SCOTT sú v súlade s ochrannými opatreniami a bezpečnostnými požiadavkami podľa AS / NZS 2063-2008. BSI Australia & New Zealand, Suite 2 Level 7, 15 Talavera Road, Macquarie Park, NSW 2113, Austrália.

SAI GLOBAL, 13-15 Wadhurst drive, Boronia, Vic 3155, Austrália.

**PRÍKLAD OZNAČENIA**

Všetky homologované prilby nesú zodpovedajúce značky, ktoré uvádzajú, že prešli všetkými oficiálnymi testami. Tieto značky sú dobre viditeľné a nie je možné ich odstrániť.

Vysvetlivky k skratkám

1. Obchodný názov
2. Identifikácia modelu
3. Veľkosť
4. Obvod hlavy
5. Hmotnosť je uvedená bez príslušenstva, okrem iného vnútornej výstelky
6. Neodstraňujte štítky na vnútornej strane prilby
7. Na prilbu nepoužívajte čistiace prostriedky. Na čistenie používajte len mydlo a vodu.
8. Na čistenie alebo leštenie prilby nepoužívajte rozpúšťadlá s obsahom ropných látok ani automobilový vosk.
9. Upozornenie! Konečný spotrebiteľ by si mal pred použitím výrobku (PPE) pozorne prečítať návod na použitie.
10. Dátum výroby : Rok-Mesiac / Individuálne sériové číslo
11. Označenie CE zaisťuje zhodu so základnými požiadavkami podľa predpisu EU 2016 / 425. EN 1078 : 2012 : Odvolanie na osobné ochranné vybavenie, ktoré je v zhode s európskou technickou normou použitou v návrhu a CEU homologizáciou.
12. Označuje súlad so štandardnými bezpečnostnými požiadavkami americkej Komisie pre bezpečnosť spotrebiteľských výrobkov.
13. Austrálska / novozélandská norma AS / NZS 2063 : 2008, vydaná SAI Global Pedal Cycle Helmets, SAI SMK 02630
14. Austrálska / novozélandská norma AS / NZS 2063 : 2008, Bicycle helmets Lic BSI BMP 599054
15. Ukazuje smer prednej časti prilby.

WWW.SCOTT-SPORTS.COM ©SCOTT SPORTS SA 2019. Všetky práva vyhradené. Rev. 02 z 05.2019. Informácia obsiahnutá v tomto návode na obsluhu je v rôznych jazykoch, ale len anglická verzia bude relevantná v prípade konfliktu.